భారతదేశ చరిత్రలో ఒక సువర్ణాధ్యాయం ప్రారంభమైంది. అవినీతికీ, అన్యాయానికీ, అక్రమాలకూ తావునివ్వని ఒక నిష్కళంకమైన, నిస్వార్థపూరితమైన, ప్రజల కోసమే నడిచే ఒక స్వచ్ఛమైన ప్రభుత్వం నేడు కేంద్రంలో అధికారంలో ఉన్నది. రెండున్నరేళ్ల క్రితం అధికారంలోకి వచ్చిన ఈ ప్రభుత్వం ఇప్పుడు భారతదేశ ప్రజాస్వామ్య చరిత్రలో ఒక వినూత్నమైన ఘట్టాన్ని లిఖించేందుకు కంకణం కట్టుకుంది. గత ప్రభుత్వాలన్నీ ఒక ఎత్తూ, కేంద్రంలో ప్రస్తుత నరేంద్ర మోదీ ప్రభుత్వం మరో ఎత్తుగా సాగుతున్న పరిణామాలు దేశ ప్రజల భవిష్యత్తును సుస్థిరం, సురక్షితం చేయడంకోసమే కాక ప్రపంచ పటంలో భారతదేశానికి ఒక ప్రముఖ స్థానం కల్పించే దిశగా సాగుతున్నాయి.వెనక్కి తిరిగి చూస్తే ఈ రెండున్నరేళ్లలో మోదీ ప్రభుత్వం చేపట్టిన చర్యలు, సాధించిన విజయాలే భారత దేశానికి గతంలో ఎన్నడూ లేని విధంగా ఒక దిశా నిర్దేశాన్ని కల్పించాయి. గత నవంబర్ 8న పెద్ద నోట్లను ఉపసంహరించుకుంటూ ప్రధాని మోదీ చేసిన ప్రకటన భారతదేశ ప్రజాస్వామ్య చరిత్రలో ఒక మైలురాయి. అన్ని వ్యవస్థలనూ నీరుకార్చి, ప్రలోభపెట్టి కోట్లాది ప్రజల చెమటను, నెత్తురునూ తమ బొక్కసాల్లో నింపుకుంటూ, ఆశ్రిత పెట్టుబడిదారీ విధానాన్ని పెంచి పోషిస్తున్న వారి గుండెల్లో ఇప్పుడు రైళ్లు పరుగెత్తుతున్నాయి. అవినీతికి, నల్లధనానికి తావులేని ఒక స్వచ్ఛమైన, పారదర్శకమైన తక్కువ నగదుతో కూడిన వ్యవస్థ ఏర్పడే దిశగా మోదీ ప్రభుత్వం చర్యలు తీసుకున్నది. ఈ చర్యలు మన ప్రజాస్వామ్య వ్యవస్థకు నూతన జవజీవాలను కల్పించాయి. నిజాయితీగా బతకాలనుకుంటున్న ప్రతి పౌరుడి పెదాలపై మందహాసం చిగురించింది. ప్రభుత్వ కారిడార్లలో ఇప్పుడు అధికార యంత్రాంగం ఏ మధ్యవర్తులు, దళారీల ప్రమేయం లేకుండా పారదర్శకంగా నిర్ణయాలు తీసుకునే పరిస్థితి ఏర్పడింది.అవినీతి రహిత వ్యవస్థను ఏర్పరిచే విషయంలోనే కాక మోదీ అధికారంలోకి వచ్చిన నాటినుంచీ దేశ సామాజిక, ఆర్థిక, రాజకీయ వ్యవస్థల రూపురేఖలు మార్చేందుకు పలు విప్లవాత్మక చర్యలు తీసుకున్నారు. విదేశాంగ సంబంధాల విషయంలో అత్యధిక దృష్టి కేంద్రీకరించి ప్రపంచ చిత్రపటంలో భారతదేశానికి ఒక ప్రత్యేక స్థానం సంపాదించి పెట్టారు. ప్రపంచ అగ్రనాయకుల సరసన నిలిచారు. అంతర్జాతీయ వేదికల్లో భారత్ ప్రయోజనాలను కాపాడారు. గ్రామాల్లో రైతుల భవిష్యత్తును దృష్టిలో పెట్టుకోవడం నుంచి విదేశీ ప్రత్యక్ష పెట్టుబడులు వెల్లువలా మన దేశంలో ప్రవహించే విషయం వరకు అనేక జాగ్రత్తలు తీసుకున్నారు. ఇవాళ ప్రభుత్వం చేపట్టిన ప్రతి పనినీ, తీసుకున్న ప్రతి ముఖ్యమైన నిర్ణయాన్నీ సమీక్షించేందుకు, సలహాలనిచ్చేందుకు, భాగస్వామ్యం ఏర్పర్చేందుకు ప్రజలనుంచి అభిప్రాయాలను కోరుతున్న మోదీ వంటి ప్రజాస్వామికవాది; యువతరాల ఆలోచనలకు అనుగుణంగా కార్యాచరణ ప్రణాళికలను తీర్చిదిద్దే దూరదృష్టిగల నేత; రాజకీయాలకు అతీతమైన విధంగా వ్యవస్థలను మార్చేందుకు సమూల సంస్కరణలు చేపట్టి, మొత్తం యంత్రాంగంలో కొత్త నెత్తురు ప్రవేశించి పనిచేసేలా చూసి, పూర్తి సామాజిక, ఆర్థిక పరివర్తన చేస్తున్న (రిఫార్మ్, పర్ఫార్మ్, ట్రాన్స్ఫార్మ్) ఒక ఆధునిక ఆలోచనాపరుడు మనకు లభించడం సమకాలీన చరిత్రలో ఒక అపూర్వానుభవం.నిత్యం కొత్త ఆలోచనలతో ఉరకలెత్తుతూ దేశాన్ని సమూలంగా మార్చి అభివృద్ధి పథంలోకి దూసుకువెళ్లేలా చేసి, ప్రస్తుత తరమే కాక భావితరాలు కూడా సుఖశాంతులతో వర్ధిల్లాలనే తపన అణువణువునా కనిపించే నేత నరేంద్ర మోదీ. ఒక మార్గాన్ని తెలుసుకుని, ఆ మార్గంలో పయనించి, ఆ మార్గాన్ని ఇతరులకు చూపే వాడే నేత (A leader is one who knows the way, goes the way, and shows the way) అని ప్రముఖ అమెరికన్ రచయిత, నాయకత్వ శాస్త్ర నిపుణుడు జాన్ మాక్స్ వెల్ అన్నారు. మోదీ రూపంలో మనకు ఇవాళ మనకు ఒక బలమైన, నిర్ణయాత్మకమైన, మన మధ్యనుండి మనను ముందుండి నడిపించే నేత లభించాడు. ఈ విషయాన్ని పరిపూర్ణంగా అర్థం చేసుకున్నందువల్లే ఇవాళ దేశ ప్రజానీకం, యువతరం తాత్కాలిక ఇబ్బందులు, సమస్యలను లెక్కచేయకుండా మోదీ ప్రభుత్వ నిర్ణయాలను మనస్ఫూర్తిగా ఆహ్వానిస్తున్నారు. అభినందిస్తున్నారు. ఇది ఒక చారిత్రక అవసరం కూడా.మోదీ ప్రభుత్వం రెండున్నరేళ్ల కాలంలో సాధించిన విజయాల గురించి గణాంక వివరాలను ఏకరువు పెట్టనక్కర్లేదు. దేశవ్యాప్తంగా జాతీయ రహదారులు, విద్యుత్, రేవులు, విమానాశ్రయాలు, జలమార్గాలు, రైల్వేలు, ఐటీ మొదలైన వివిధ రంగాల్లో కనిపిస్తున్న ఫలితాలను చూస్తేనే గత ప్రభుత్వాల కంటే అనేక రెట్లు ఈ దేశం ప్రగతి సాధించిన విషయం అర్థమవుతుంది. ఉదాహరణకు కాంగ్రెస్ హయాంలో జాతీయ ప్రాజెక్టుగా చేపడతామని ఉత్తుత్తి ప్రచారం చేసినా పోలవరం ప్రాజెక్టు ముందడుగు వేయలేదు. అధికారంలోకి రాగానే పోలవరం ప్రాజెక్టుకు అడ్డంకులు తొలగించి నాబార్డు ద్వారా వేలాదికోట్ల రూపాయలు మంజూరు చేయడం మోదీ సర్కార్ వల్లే సాధ్యమైంది. చేసి చూపించడం ఆయన నైజం. చెప్పిన మాటకు అనుగుణంగా ఆయన ఆరంభం నుంచి నల్లధనం, అవినీతిపై ఎన్నో చర్యలు తీసుకున్నారు. అత్యంత కఠినమైన చట్టాల్ని ప్రవేశపెట్టారు. ఇవాళ మన విదేశీ ప్రత్యక్ష పెట్టుబడి 42శాతం మేరకు పెరిగిందంటే ఆయన అంతర్జాతీయ స్థాయిలో చేసిన కృషి మనకు అర్థమవుతుంది. గతంలో మాదిరి కాకుండా బొగ్గు, ఇతర ఖనిజ వనరుల గనుల వేలం పారదర్శకంగా జరిగి వేలకోట్ల ఆదాయం ప్రజా సంక్షేమ కార్యక్రమాలకు లభ్యమయింది. మొత్తం యూపీఏ హయాంలో 12.28 లక్షల ఇళ్లకు నిధులు కేటాయించగా, ఈ రెండేళ్లలోనే ప్రధానమంత్రి ఆవాస్ యోజన క్రింద 14.70 లక్షల ఇళ్లకు నిధులు కేటాయించడం మోదీ ప్రభుత్వ చిత్తశుద్ధికి, పేదలకు సేవ చేయాలనే తపనకు నిదర్శనం. అమృత్ పథకం క్రింద ఇప్పటికే లక్ష్యంగా పెట్టుకున్న పెట్టుబడుల్లో 84 శాతం నిధులు మంజూరయ్యాయి. మూడేళ్లలో రాష్ట్రాలు ప్రాజెక్టులను అమలు చేసేందుకు అటల్ కార్యాచరణ ప్రణాళికను ప్రవేశపెట్టడం గతంలో ఎన్నడూ జరగలేదు. కేవలం 2016లోనే పట్టణ మౌలిక సదుపాయాలకు 2.75లక్షల కోట్లను కేటాయించారు. ఒక్క మాటలో చెప్పాలంటే అభివృద్ధి ఎజెండాను జాతీయ ఎజెండాలో ప్రధానాంశంగా మార్చింది మోదీ ప్రభుత్వమే.అధికారంలోకి రాగానే తాను ప్రధానమంత్రిని కానని, ప్రధాన సేవకుడినని ప్రకటించిన మోదీ పేద ప్రజలకు నేరుగా ప్రయోజనం చేకూర్చే 52 ముఖ్యమైన కార్యక్రమాలు ప్రవేశపెట్టారు. కాంగ్రెస్ తన 60 సంవత్సరాల పాలనలో కనీసం ఊహించలేనన్ని కార్యక్రమాలివి. వీటివల్ల పేదలకు పరిపూర్ణ సామాజిక భద్రత లభిస్తుంది. ప్రధానమంత్రి జన్ ధన్ యోజన క్రింద రెండున్నర కోట్ల పేదలకు బ్యాంకు ఖాతాలు, 20 కోట్ల మందికి రూపే కార్డులు లభించాయి. ఇంకా అటల్ పింఛన్ యోజన, పంటల భీమా, ఆడ శిశువులకు ప్రయోజనాలు, దివ్యాంగులకు లబ్ధి చేకూర్చే పథకాలు మొదలైనవెన్నో ఉన్నాయి. మేక్ ఇన్ ఇండియా, స్టార్ట్ అప్ ఇండియా, డిజిటల్ ఇండియా, స్కిల్ ఇండియా, స్మార్ట్ సిటీ పథకాల ద్వారా దేశంలో అభివృద్ధి శరవేగంతో సాగుతున్న విషయం మనకు అర్థమవుతున్నది. ఉచితంగా అన్నీ ఇస్తామన్న ఓటు బ్యాంకు బూటకపు రాజకీయాలను కాక సంపద పెంచే విధానాలపైనే మోదీ ప్రభుత్వం దృష్టి సారించింది. సంపదను పెంచడం ద్వారానే పంచడం సాధ్యపడుతుంది కదా!అంతేకాదు, ప్రజల ఆలోచనా విధానాన్ని మార్చాలన్న మోదీ ఉద్దేశం సఫలీకృతమవుతున్నది. ఆడపిల్లలను చదివించడం ద్వారా వారు ఉన్నత శిఖరాలను అధిగమించి దేశ ప్రతిష్టను పెంచుతున్న విషయం పి.వి. సింధు, సాక్షి మాలిక్, దీపా కర్మాకర్, సానియా మీర్జా వంటి క్రీడాకారిణులు నిరూపించారు. మోదీ ప్రభుత్వం ప్రకటించిన బేటీ బచావో, బేటీ పడావో కార్యక్రమానికి ఇంటింటా మంచి ప్రతిస్పందన లభిస్తున్నది. అదేవిధంగా స్వచ్చభారత్ను ప్రజాందోళనగా మార్చడంలో మోదీ విజయవంతమవుతున్నారు. దాదాపు 1.3 లక్షల గ్రామాలు, 480 పట్టణాలు ఇవాళ బహిరంగ విసర్జన నుంచి విముక్తమయ్యాయి. ప్రభుత్వ కార్యాలయాల్లో బయోమెట్రిక్స్ విధానానికి ఉద్యోగులు సానుకూలంగా స్పందించి నిర్ణయాల అమలును వేగవంతం చేయడం మంచి పరిణామం. మోదీ ఇచ్చిన పిలుపుతో దాదాపు 1.20 కోట్ల మంది గ్యాస్ సబ్సిడీని వదులుకోవడం సాధారణ విషయం కాదు. ఈ రకంగా ప్రభుత్వ నిర్ణయాల్లో ప్రజలు భాగస్వాములై వాటి అమలుకు ఉద్యమ స్ఫూర్తితో పాల్గొనడం మోదీసర్కార్ సాధించిన గొప్పవిజయం అని చెప్పకతప్పదు.ఒక రైతు సంతోషంగా, ఒక వ్యాపారి సుసంపన్నంగా, ప్రతి మహిళా సాధికారికతతో, యువతకు నిరుద్యోగ సమస్య లేకుండా ఉన్న భారత్ను తాను కోరుకుంటున్నానని ప్రధానమంత్రి ఒక ఇంటర్వ్యూలో చెప్పారు. ప్రతి కుటుంబానికీ ఇల్లు, ప్రతి కుటుంబానికి విద్యుత్, నీరు, శౌచాలయం వంటి కనీస వసతులు ఉండే భారత్ను తాను ఆశిస్తున్నట్లు చెప్పారు. ‘నిష్పక్షపాతంగా ఎవరైనా పరిశీలిస్తే గత రెండున్నర సంవత్సరాల నా ప్రభుత్వం కార్యక్రమాలూ, ప్రాధాన్యతలూ పేదలు, అణగారిన వారు, నిమ్నవర్గాలను ప్రధానంగా ఉద్దేశించినవని స్పష్టమవుతుంది’ అని ప్రధానమంత్రి చెప్పారు. శనివారం నాడు ప్రధానమంత్రి ప్రకటించిన కొత్త సంవత్సర సందేశం చూస్తే ఆయన దేశంలో పేద ప్రజలకు ఒక దైవదూతగా అవ తరించారన్న విషయం స్పష్టమవుతుంది. గ్రామాలు, పేదలు, రైతులు, దళితులు, పీడితులు, వంచితులు, యువత, మహిళలే తన ప్రాధాన్యతలన్న విషయం ఆయన స్పష్టంచేశారు. పేదలు, మధ్యతరగతి, చిన్న, మధ్యతరగతి వ్యాపారులు, మహిళలు, సీనియర్ సిటిజన్లు, రైతులు ప్రతిఒక్కరికీ ఊరటనిచ్చే విధంగా ప్రకటన చేశారు.గృహ నిర్మాణ రంగంలో రూ.2 లక్షల మేరకు రుణాలకు 3 శాతం వడ్డీ, 9 లక్షల మేరకు రుణాలకు 4 శాతం వడ్డీ, 12 లక్షల మేరకు రుణాలకు 3 శాతం మేరకు వడ్డీలో రాయితీలు కల్పించడం ద్వారా ఆయన పేద ప్రజలపై వరాల వర్షం కురిపించడమే కాక దేశంలో ఇళ్ల నిర్మాణానికి పెద్ద ఊపు కల్పించారు. చిన్న మధ్యత రహా పారిశ్రామికవేత్తలకు రుణ గ్యారంటీని రూ.కోటి నుంచి 2 కోట్లకు పెంచారు. నాన్బ్యాంకింగ్ ఆర్థికకంపెనీల రుణాలకు కూడా ఇది వర్తిస్తుంది. దుకాణదారులు, చిన్న వ్యాపారులకు దీనివల్ల మరిన్ని రుణాలు లభిస్తాయి. చిన్న వ్యాపారులకు నగదు రుణ పరిమితిని 20 శాతం నుంచి 25 శాతానికి పెంచారు. డిజిటల్ లావాదేవీలు చేస్తే 8 శాతం బదులు 6 శాతం మేరకే పన్నును లెక్కిస్తారు. ఇక గర్భిణీ స్త్రీలకు ప్రసవానికి, టీకాలకు, పోషకాహార భోజనానికి రూ. 6వేలు లభిస్తాయి. నగదు నేరుగా వారి బ్యాంకు ఖాతాల్లో జమ అవుతుంది. సీనియర్ సిటిజన్లకు రూ. 7.5 లక్షల మేరకు చేసిన డిపాజిట్లకు గాను 8 శాతం వడ్డీ లభిస్తుంది. జిల్లా సహకార బ్యాంకులు, సెంట్రల్ బ్యాంకుల నుంచి రుణాలు తీసుకున్న రైతులకు 60 రోజుల పాటు వడ్డీకి ప్రభుత్వం బాధ్యత వహిస్తుంది. రైతులకు రుణాలు ఇచ్చేందుకు నాబార్డ్ నిధులను రెట్టింపు చేసి రూ. 20 వేల కోట్లకు పెంచారు. మూడు నెలల సమయంలో 3 కోట్ల కిసాన్ క్రెడిట్ కార్డులను రూపే క్రెడిట్ కార్డులుగా మారుస్తారు. రైతులు తమ డబ్బును తీసుకునేందుకు బ్యాంకుకు వెళ్లనక్కర్లేదు. రూపే క్రెడిట్ కార్డుల ద్వారా వారు దేన్నైనా అమ్మవచ్చు లేదా కొనవచ్చు. మోదీ నూతన సంవత్సర సందేశాన్ని విన్నవారెవరికైనా ఆయన చెప్పిన సబ్ కా సాథ్, సబ్ కా వికాస్ (అందరితో పాటు అందరి అభివృద్ధి కోసం) అన్న నినాదాన్ని సార్థకం చేస్తున్నారన్న విషయం స్పష్టమవుతుంది.ఇవాళ మనం ఒక చారిత్రాత్మక సంధి దశలో ఉన్నాం. గత రెండున్నరేళ్లలో దేశం ఉన్నతస్థాయిలో దూసుకుపోయేందుకు మోదీ పునాదుల్ని పటిష్ఠం చేశారు. ఉన్న చోట ఉంటే నీరు కూడా కుళ్లిపోతుంది. వెల్లువలా ప్రవహించి, జలపాతాలుగా మారినప్పుడే నీరు స్వచ్ఛంగా ఉంటుంది. ‘మంచి గతమున కొంచెమేనోయ్, మందగించక ముందు అడుగేయ్, వెనుకపడితే వెనుకేనోయ్’ అన్నారు మహాకవి గురజాడ అప్పారావు. అన్ని రకాల కుళ్లు నుంచి విముక్తమై స్వచ్ఛంగా అవతరించే భారత్ కోసం తాను కలలు కంటున్నట్లు ఆయన తెలిపారు. అవినీతి భూయిష్ట వ్యవస్థల్ని ప్రక్షాళనం చేసి కుళ్లును కడిగేసేందుకు, అభివృద్ధిని వేగవంతం చేసి భారత్ను అగ్రదేశంగా మార్చేందుకు నరేంద్ర మోదీ వేగంగా ముందుకు పయనిస్తున్నారు. ఆయన పయనాన్ని అందుకుని దేశ భవిష్యత్కు బంగారు బాట వేయడం మనందరి కర్తవ్యం.-ముప్పవరపు వెంకయ్యనాయుడుకేంద్ర సమాచార ప్రసార శాఖ, పట్టణాభివృద్ధి మంత్రి
bharatadesa charitralo oka suvarnaadhyaayam praarambhamendi. avineetikii, anyayaniki, akramaalakuu taavunivvani oka nishkalankamena, niswaarthapoorithamee, prajala kosame nadiche oka swachchamena prabhutvam nedu kendramlo adhikaaramlo unnadi. rendunnarella kritam adhikaaramloki vachina ee prabhutvam ippudu bharatadesa prajaaswaamya charitralo oka vinootnamena ghattaanni likhinchenduku kankanam kattukundi. gatha prabhutvaalannii oka ettuu, kendramlo prastuta narendra modii prabhutvam maro ettugaa saagutunna parinaamaalu desha prajala bhavishyattunu susthiram, surakshitam cheyadamkosame kaaka prapancha patamlo bhaaratadesaaniki oka pramukha sthaanam kalpinche disagaa saagutunnaayi.venakki tirigi chuste ee rendunnarellalo modii prabhutvam chepattina charyalu, saadhinchina vijayale bhaarata deshaniki gatamlo ennaduu laeni vidhamgaa oka dishaa nirdesaanni kalpinchaayi. gatha navambar 8na pedda notlanu upasamharinchukuntu pradhaani modii chesina prakatana bharatadesa prajaaswaamya charitralo oka melurai. anni vyavasthalanuu neerukaarchi, pralobhapetti kotladi prajala chematanu, netturunuu tama bokkasaallo nimpukuntuu, aashrita pettubadidaarii vidhaanaanni penchi pooshistunna vaari gundello ippudu reellu parugettutunnaayi. avineetiki, nalladhanaaniki taavuleni oka swachchamena, paaradarsakamena takkuva nagadutho kuudina vyavastha erpade disagaa modii prabhutvam charyalu teesukunnadi. ee charyalu mana prajaaswaamya vyavasthaku noothana javajeevaalanu kalpinchaayi. nijaayitiigaa batakaalanukuntunna prati pourudi pedaalapai mandahasam chigurinchindi. prabhutva kaaridaarlalo ippudu adhikara yantraangam e madhyavarthulu, dalaareela prameyam lekunda paaradarsakamgaa nirnayaalu teesukune paristhiti erpadindi.avineeti rahita vyavasthanu erpariche vishayamlone kaaka modii adhikaaramloki vachina naatinunchii desha saamaajika, aardhika, rajakeeya vyavasthala roopurekhalu maarchenduku palu viplavaatmaka charyalu teesukunnaru. videsaanga sambandhaala vishayamlo atyadhika drushti kendrikarinchi prapancha chitrapatamlo bhaaratadesaaniki oka pratyeka sthaanam sampaadinchi pettaaru. prapancha agranayakula sarasana nilichaaru. antarjaatiiya vedikallo bharat prayojanaalanu kapadaru. graamaallo retula bhavishyattunu drushtilo pettukovadam nunchi videshee pratyaksha pettubadulu velluvala mana desamlo pravahinche vishayam varaku aneka jaagrattalu teesukunnaru. ivaala prabhutvam chepattina prati paninee, teesukunna prati mukhyamena nirnayaannii sameekshinchenduku, salahaalanichenduku, bhagaswamyam erparchenduku prajalanunchi abhipraayaalanu korutunna modii vanti prajaaswaamikavaadi; yuvataraala aalochanalaku anugunamgaa kaaryaacharana pranaalikalanu teerchididde dooradrushtigala netha; raajakeeyaalaku ateetamena vidhamgaa vyavasthalanu maarchenduku samuula samskaranalu chepatti, mottam yantraangamlo kotta netturu pravesinchi panichesela chusi, puurti saamaajika, aardhika parivartana chestunna (reform, parform, transfarm) oka aadhunika aalochanaaparudu manaku labhinchadam samakaaleena charitralo oka apuurvaanubhavam.nityam kotta aalochanalatho urakalettutuu deshaanni samuulamgaa marchi abhivruddhi pathamloki doosukuvellela chesi, prastuta tarame kaaka bhaavitaraalu kuudaa sukhasaantulatoe vardhillaalane tapana anuvanuvunaa kanipinche netha narendra modii. oka maargaanni telusukuni, aa maargamlo payaninchi, aa maargaanni itarulaku chuupee vade netha (A leader is one who knows the way, goes the way, and shows the way) ani pramukha american rachayita, nayakatva saastra nipunudu jan max vel annaru. modii roopamlo manaku ivaala manaku oka balamena, nirnayaatmakamena, mana madhyanundi mananu mundundi nadipinche netha labhinchaadu. ee vishayaanni paripuurnamgaa artham chesukunnanduvalle ivaala desha prajaaneekam, yuvataram taatkaalika ibbandulu, samasyalanu lekkacheyakunda modii prabhutva nirnayaalanu manasphoorthigaa aahvaanistunnaaru. abhinandistunnaru. idhi oka chaaritraka avasaram kuudaa.modii prabhutvam rendunnarella kaalamlo saadhinchina vijayaala gurinchi gananka vivaraalanu ekaruvu pettanakkarledu. desavyaaptamgaa jaateeya rahadaarulu, vidyut, revulu, vimaanaasrayaalu, jalamaargaalu, relvelu, it modalena vividha rangaallo kanipistunna phalitaalanu chustene gatha prabhutvaala kante aneka retlu ee desham pragati saadhinchina vishayam ardhamavutundi. udaaharanaku congress hayamlo jaateeya praajektugaa chepadatamani uttutti prachaaram chesina polavaram praajektu mundadugu veyaledu. adhikaaramloki ragane polavaram praajektuku addankulu tolaginchi nabardu dwara veladikotla roopaayalu manjuru cheyadam modii sarkar valle saadhyamendi. chesi choopinchadam aayana nesam. cheppina maataku anugunamgaa aayana aarambham nunchi nalladhanam, avineetipai enno charyalu teesukunnaru. atyanta kathinamena chattaalni pravesapettaaru. ivaala mana videshee pratyaksha pettubadi 42saatam meraku perigindante aayana antarjaatiiya sthaayilo chesina krushi manaku ardhamavutundi. gatamlo maadiri kakunda boggu, itara khanija vanarula ganula velam paaradarsakamgaa jarigi velakotla aadaayam praja sankshema kaaryakramaalaku labhyamayindi. mottam upa hayamlo 12.28 lakshala illaku nidhulu ketaayinchagaa, ee rendellalone pradhaanamantri aavas yojana krinda 14.70 lakshala illaku nidhulu ketayinchadam modii prabhutva chittasuddhiki, pedalaku seva cheyalane tapanaku nidarsanam. amruth pathakam krinda ippatike lakshyamgaa pettukunna pettubadullo 84 saatam nidhulu manjurayyaayi. moodellalo rashtralu praajektulanu amalu chesenduku atal kaaryaacharana pranaalikanu pravesapettadam gatamlo ennaduu jaragaledu. kevalam 2016lone pattana moulika sadupaayaalaku 2.75lakshala kotlanu ketaayinchaaru. okka maatalo cheppalante abhivruddhi ejendaanu jaateeya ezendaalo pradhaanaamsamgaa maarchindi modii prabhutvame.adhikaaramloki ragane taanu pradhaanamantrini kaanani, pradhaana sevakudinani prakatinchina modii pedha prajalaku nerugaa prayojanam chekurche 52 mukhyamena kaaryakramaalu pravesapettaaru. congress tana 60 samvatsaraala paalanalo kaneesam oohinchalenanni kaaryakramaalivi. veetivalla pedalaku paripurna saamaajika bhadrata labhistundi. pradhaanamantri jan dhan yojana krinda rendunnara kotla pedalaku byaanku khaataalu, 20 kotla mandiki roope kaardulu labhinchayi. inka atal pinchan yojana, pantala bheema, aada sisuvulaku prayojanaalu, divyaangulaku labdhi chekurche pathakaalu modalenavenno unnaayi. mek in india, start ap india, disital india, skill india, smart city pathakaala dwara desamlo abhivruddhi saravegamto saagutunna vishayam manaku ardhamavutunnadi. uchitamgaa annee istamanna otu byaanku bootakapu raajakeeyaalanu kaaka sampada penche vidhaanaalapaine modii prabhutvam drushti saarinchindi. sampadanu penchadam dwarane panchadam saadhyapadutundi kada!antekaadu, prajala alochana vidhaanaanni maarchaalanna modii uddesam safaleekrutamavutunnadi. aadapillalanu chadivinchadam dwara vaaru unnata sikharaalanu adhigaminchi desha pratishtanu penchutunna vishayam pi.vi. sindhu, saakshi malic, deepa karmakar, sania meerja vanti kreedaakaarinulu niruupinchaaru. modii prabhutvam prakatinchina baty bachavo, baty padavo kaaryakramaaniki intinta manchi pratispandana labhistunnadi. adevidhamgaa swachchabhaartnu prajaandolanagaa maarchadamlo modii vijayavantamavutunnaaru. daadaapu 1.3 lakshala graamaalu, 480 pattanaalu ivaala bahiranga visarjana nunchi vimuktamayyaayi. prabhutva kaaryaalayaallo biometrics vidhaanaaniki udyogulu saanukuulamgaa spandinchi nirnayaala amalunu vegavantam cheyadam manchi parinaamam. modii ichina piluputho daadaapu 1.20 kotla mandi gyas subsidiini vadulukovadam saadhaarana vishayam kaadu. ee rakamgaa prabhutva nirnayaallo prajalu bhagaswamulai vaati amaluku udyama sphuurtithoo palgonadam modisarkar saadhinchina goppavijayam ani cheppakatappadu.oka raitu santoshamgaa, oka vyaapaari susampannamgaa, prati mahila saadhikaarikathatho, yuvataku nirudyoga samasya lekunda unna bhaaratnu taanu korukuntunnanani pradhaanamantri oka interviewlo cheppaaru. prati kutumbaanikii illu, prati kutumbaaniki vidyut, neeru, shouchaalayam vanti kaneesa vasatulu unde bhaaratnu taanu aasistunnatlu cheppaaru. ‘nishpakshapaatamgaa evaraina pariseeliste gatha rendunnara samvatsaraala naa prabhutvam kaaryakramaaluu, praadhaanyataluu pedalu, anagaarina vaaru, nimnavargaalanu pradhaanamgaa uddesinchinavani spashtamavutundi’ ani pradhaanamantri cheppaaru. sanivaaram naadu pradhaanamantri prakatinchina kotta samvatsara sandesam chuste aayana desamlo pedha prajalaku oka daivaduutagaa ava tarinchaaranna vishayam spashtamavutundi. graamaalu, pedalu, raitulu, dalitulu, peeditulu, vanchitulu, yuvata, mahilale tana praadhaanyatalanna vishayam aayana spashtamchaesaaru. pedalu, madhyataragati, chinna, madhyataragati vyaapaarulu, mahilalu, seanier sitijanlu, raitulu pratiokkarikii ooratanicche vidhamgaa prakatana chesaru.gruha nirmaana rangamlo roo.2 lakshala meraku runaalaku 3 saatam vaddi, 9 lakshala meraku runaalaku 4 saatam vaddi, 12 lakshala meraku runaalaku 3 saatam meraku vaddiiloo raayiteelu kalpinchadam dwara aayana pedha prajalapai varaala varsham kuripinchadame kaaka desamlo illa nirmaanaaniki pedda oopu kalpinchaaru. chinna madhyata rahaa paarisraamikavettalaku runa garantini roo.koti nunchi 2 kotlaku penchaaru. nanbanking aardhikakampeniila runaalaku kuudaa idhi vartistundi. dukaanadaarulu, chinna vyaapaarulaku deenivalla marinni runaalu labhistaayi. chinna vyaapaarulaku nagadu runa parimitini 20 saatam nunchi 25 saataaniki penchaaru. disital lavadevilu cheste 8 saatam badulu 6 saatam merake pannunu lekkistaaru. ika garbhini streelaku prasavaaniki, teekaalaku, poshakahara bhojananiki roo. 6velu labhistaayi. nagadu nerugaa vaari byaanku khaataallo jama avutundi. seanier sitijanlaku roo. 7.5 lakshala meraku chesina depaajitlaku gaanu 8 saatam vaddi labhistundi. jilla sahakara byaankulu, central byaankula nunchi runaalu teesukunna raitulaku 60 rojula paatu vaddeeki prabhutvam baadhyata vahistundi. raitulaku runaalu ichenduku nabard nidhulanu rettimpu chesi roo. 20 vela kotlaku penchaaru. moodu nelala samayamlo 3 kotla kisan credit kaardulanu roope credit kaardulugaa maarustaaru. raitulu tama dabbunu teesukunenduku byaankuku vellanakkarledu. roope credit kaardula dwara vaaru dennaina ammavachhu leda konavachu. modii noothana samvatsara sandesaanni vinnavaarevarikainaa aayana cheppina sab kaa sath, sab kaa vikas (andaritho paatu andari abhivruddhi kosam) anna ninaadaanni saarthakam chestunnaranna vishayam spashtamavutundi.ivaala manam oka chaaritraatmaka sandhi dasalo unnam. gatha rendunnarellalo desham unnatasthaayilo doosukupoyenduku modii punaadulni patishtam chesaru. unna chota unte neeru kuudaa kullipotundi. velluvala pravahinchi, jalapaataalugaa marinappude neeru swachchamgaa untundi. ‘manchi gatamuna konchemenoy, mandaginchaka mundu adugey, venukapadithe venukenoy’ annaru mahakavi gurajada apparao. anni rakala kullu nunchi vimuktamai swachchamgaa avatarinche bharat kosam taanu kalalu kantunnatlu aayana telipaaru. avineeti bhooyishta vyavasthalni prakshaalanam chesi kullunu kadigesenduku, abhivruddhini vegavantam chesi bhaaratnu agradesamgaa maarchenduku narendra modii vegamgaa munduku payanistunnaaru. aayana payanaanni andukuni desha bhavishyatku bangaaru baata veyadam manandari kartavyam.-muppavarapu venkayyanayudukendra samachara prasara saakha, pattanaabhivruddhi mantri